wickkiey/tamil-wikipedia-chunked huggingface dataset:
# கொரோனாவைரசுத் தொற்று 2019 தடுப்பூசி ஆய்வு

## 2020 முயற்சிகள்

சார்சு SARS-CoV-2 2019 ஆண்டின் இறுதியில் கோவிட்-19 என்று பெயரிடப்பட்டது. 2020 ஆம் ஆண்டில் உலகம் முழுவதும் மிகப்பெரிய தொற்றுநோயாக பரவியது. அதன் காரணமாக தடுப்பூசியை உருவாக்க வேண்டிய தேவை ஏற்பட்டுள்ளது. கோவிட்-19 கொரோனாவைரசுத் தொற்று 2019 தடுப்பூசிகளை உருவாக்க பல நிறுவனங்கள் சுமார் 35 நிறுவனங்கள் மற்றும் கல்வி நிறுவனங்கள் ஈடுபட்டுள்ளன, மார்ச் 2020 நிலவரப்படி சுமார் 300 மருத்துவ ஆய்வுகள் நடந்து வருகின்றன.
கோவிஷீல்டு, கொரோனாவேக், சைனோபார்மின் 2 தடுப்பூசிகள், மார்டர்னா-1273, பிஎன்டி162பி2
ஆகிய தடுப்பூசிகள் மூன்றாவது கட்ட சோதனையில் இருக்கின்றன. இந்தத் தடுப்பூசிகள் வெற்றிகரமாக 2கட்டம்
மனிதர்களுக்கு செலுத்தப்பட்டு அவற்றில் நோய் எதிர்ப்பு சக்தியும் டி செல்களும் உருவாவது கண்டுபிடிக்கப்பட்டுள்ளது. பல்லாயிரம் பேருக்கு செலுத்தி சோதிக்கிற மூன்றாம் கட்ட சோதனையும் வெற்றி கண்டுவிட்டால் போதும் கொரோனா வைரஸ் தொற்றை விரட்டியடிக்கும் நிலைக்கு நெருங்கி விட்டதாக பொருள்
# கொரோனாவைரசுத் தொற்று 2019 தடுப்பூசி ஆய்வு

## 2020 முயற்சிகள்

### மருத்துவ பரிசோதனைகள் நடந்து கொண்டிருக்கின்றன

- அமெரிக்காவின் தேசிய ஒவ்வாமை மற்றும் தொற்றுநோய்கள் கழகம் (NIAID) மற்றும் நவீன (Moderna) உடன் இணைந்து RNA vaccine தடுப்பூசி உருவாக்க திட்டமிட்டு முதல் கட்ட ஆய்வுகள் நிறைவடைந்துள்ளது. 16 மார்ச் 2020 அன்று மனித ஆய்வு தொடங்கியுள்ளது.
# கொரோனாவைரசுத் தொற்று 2019 தடுப்பூசி ஆய்வு

## மரபணு வரிசைகள் பகுப்பாய்வு

கொரோனா வைரஸ்க்கு எதிரான தடுப்பூசி முயற்சியில் 'பிரண்டியர்ஸ் இன் மைக்ரோபயாஜி' பத்திரிக்கையில் வெளியாகியுள்ள தகவல்:-
உலகமெங்கும் இருந்து பல்வேறு பரிசோதனைக் கூடங்களில் பிரித்தெடுக்கப்பட்ட 48 ஆயிரத்து 635 கொரோனா வைரஸ் மரபணு வரிசைகள் பகுப்பாய்வு செய்யப்பட்டுள்ளன. உலகின் அனைத்து கண்டங்களுக்கும் பயணித்து பரவியுள்ள இந்த வைரஸ் மாற்றங்களை இத்தாலி நாட்டில் உள்ள போலோக்னா பல்கலைக்கழக ஆராய்ச்சியாளர்கள் வரைபடமாக்கியுள்ளனர். இதுபற்றி அந்த விஞ்ஞானிகள் கூறும்போது தங்களது பகுப்பாய்வில் இந்த கொரோனா வைரஸ்கள் சிறிய மாற்றம் அடைந்து இருப்பது தெரியவந்துள்ளது. ஒரு மாதிரியில் 7 மாற்றங்கள் கண்டறியப்பட்டுள்ளன.
பொதுவான காய்ச்சல் இரு மடங்குக்கும் அதிகமாகிற மாறுபடுகின்ற விகிதத்தை கொண்டுள்ளன என்று அந்த விஞ்ஞானிகள் தெரிவிக்கின்றனர். போலோக்னா பல்கலைக்கழக பேராசிரியர் பெடரிகோ ஜியோர்கி இதுபற்றி கருத்து தெரிவிக்கையில் கொரோனா வைரஸ் ஏற்கனவே மனிதர்களை பாதிக்கும் வகையில் உகந்ததாக உள்ளது. மேலும் இது அதன் குறைந்த பரிணாம மாற்றத்தை கொண்டிருக்கிறது. இதன் அர்த்தம் கொரோனா வைரஸ்க்கு எதிராக உருவாக்குகிற தடுப்பூசி உள்ளிட்ட சிகிச்சைகள் அனைத்து கொரோனா வைரஸ் திரிபுகளுக்கும் எதிராக பயனுள்ளதாக இருக்கும் என்கிறார்
# கொரோனாவைரசுத் தொற்று 2019 தடுப்பூசி ஆய்வு

## மரபணு வரிசைகள் பகுப்பாய்வு

### சில நிறுவனங்களின் பெயர்கள்

- ஆஸ்திரேலியாவில், குயின்ஸ்லாந்து பல்கலைக்கழகம்
- கனடாவின் சஸ்காட்செவன் பல்கலைக்கழகத்தின்
- சீனாவின் நோய் கட்டுப்பாடு மற்றும் தடுப்புக்கான மையம்
- ஹாங்காங் பல்கலைக்கழகம்
- ஆக்சுபோர்டு பல்கலைக்கழகத்தின் தடுப்பூசி ஆராய்ச்சிக்கான எட்வர்ட் ஜென்னர் நிறுவனம்
- புனித லூயிசில் உள்ள வாஷிங்டன் பல்கலைக்கழகம்
- கோபனாவன் பல்கலைக்கழகம், ஐரோப்பிய ஆணையத்தின் நிதியுதவியுடன்
# கொரோனாவைரசுத் தொற்று 2019 தடுப்பூசி ஆய்வு

## உலகின் முதல் கோவிட்-19 தடுப்பூசி

**12 ஆகத்து 2020** அன்று உலகின் **முதல் கோவிட்-19 தடுப்பூசியை** உருசியா கண்டுபிடித்து பதிவு செய்ததாக தெரிவித்துள்ளது. முதல் தடுப்பூசியை உருசியாவின் பாதுகாப்பு அமைச்சகம் மற்றும் கமலேயா ஆராய்ச்சி நிறுவனத்தின் கூட்டு முயற்சியால் உருவாக்கப்பட்டுள்ளது.
# கொரோனாவைரசுத் தொற்று 2019 தடுப்பூசி ஆய்வு

## வதந்திகள் மற்றும் தவறான தகவல்கள்

'''சமூக வலைதளங்களில் கோவிட்-19 2019–20 கொரோனாவைரசுத் தொற்று தடுப்பூசி மருந்துகள் கண்டுபிடித்ததாகவும் அது மருந்துகள் கிடைப்பதாகவும் பதிவுகள் செய்யப்படுகிறது.
# இக்னாஸ் செம்மல்விஸ்

**இக்னாஸ் பிலிப் செம்மல்விஸ் (Ignaz Philipp Semmelweis)** (பிறப்பு: 1818 சூலை 1 - இறப்பு: 1865 ஆகத்து 13) இவர் ஒரு ஹங்கேரிய மருத்துவரும் மற்றும் விஞ்ஞானியுமாவார். இப்போது ஆண்டிசெப்டிக் நடைமுறைகளின் ஆரம்ப முன்னோடியாக இவர் அறியப்படுகிறார். "தாய்மார்களின் மீட்பர்" என்று விவரிக்கப்படும் செம்மெல்விஸ், மகப்பேறியல் மருத்துவமனைகளில் கை கிருமி நீக்கம் செய்வதன் மூலம் "பிரசவத்துக்குப் பிந்தையத் தொற்றுகள்" என்பதை வெகுவாகக் குறைக்கலாம் என்பதைக் கண்டுபிடித்தார். 19 ஆம் நூற்றாண்டின் நடுப்பகுதியில் உள்ள மருத்துவமனைகளில் குழந்தைக் காய்ச்சல் பொதுவானதாகவும், பெரும்பாலும் ஆபத்தானதாகவும் இருந்தது. 1847ஆம் ஆண்டில் வியன்னா பொது மருத்துவமனையின் முதல் மகப்பேறியல் மருத்துவ மனைகளில் பணிபுரிந்தபோது, குளோரினேட்டட் சுண்ணாம்பு கரைசல்களால் கைகளை கழுவும் நடைமுறையை செம்மெல்விஸ் முன்மொழிந்தார். அங்கு ஆண் மருத்துவர்களின் வார்டுகளிளைவிட பெண் மருத்துவச்சிகள் வார்டுகளின் இறப்பு மூன்று மடங்கு அதிகம் இருந்தது. *காய்ச்சலின் எட்டாலஜி, கான்செப்ட் மற்றும் ப்ரோபிலாக்ஸிஸ்* ஆகியவற்றில் தனது கண்டுபிடிப்புகளின் புத்தகத்தை வெளியிட்டார்.  
செம்மெல்விசின் அவதானிப்புகள் அந்தக் காலத்தின் நிறுவப்பட்ட விஞ்ஞான மற்றும் மருத்துவக் கருத்துக்களுடன் முரண்பட்டன. இவருடைய கருத்துக்கள் மருத்துவ சமூகத்தால் நிராகரிக்கப்பட்டன. செம்மெல்விஸ் தனது கண்டுபிடிப்புகளுக்கு ஏற்றுக்கொள்ளக்கூடிய விஞ்ஞான விளக்கத்தை வழங்க முடியவில்லை. மேலும் சில மருத்துவர்கள் தங்கள் கைகளை கழுவ வேண்டும் என்ற ஆலோசனையினால் கோபமடைந்து, இவரை கேலி செய்தனர். 1865 ஆம் ஆண்டில், பெருகிய முறையில் வெளிப்படையாக பேசப்பட்ட செம்மெல்விஸ் ஒரு நரம்பு முறிவுக்கு ஆளானதாகக் கூறப்படுகிறது. மேலும் இவரது சக ஊழியர்களால் ஒரு மனநல மருத்துவமனையில் அனுமதிக்கப்பட்டார். இவர் 14 நாட்களுக்குப் பிறகு, தனது 47 வயதில், காவலர்களால் தாக்கப்பட்டார். இதனால் இவரது வலது கையில் ஒரு காயம் ஏற்பட்டது. இது காவலர்கள், அடித்ததன் காரணமாக இருக்கலாம். லூயி பாஸ்ச்சர் நோய்க் கிருமிக் கோட்பாட்டை உறுதிப்படுத்தியபோது, செம்மெல்விஸின் நடைமுறை மேலும், பிரெஞ்சு நுண்ணுயிரியலாளரின் ஆராய்ச்சியில் செயல்பட்ட ஜோசப் லிஸ்டர், சுகாதார முறைகளைப் பயன்படுத்தி பயிற்சி மற்றும் இயக்கம், பெரும் வெற்றியைப் பெற்றார்.
# இக்னாஸ் செம்மல்விஸ்

## குடும்பம் மற்றும் ஆரம்ப வாழ்க்கை

இக்னாஸ் செம்மெல்விஸ் 1818 சூலை 1 ஆம் தேதி ஹங்கேரியின் புடாவின் அருகிலுள்ள இன்று புடாபெஸ்டின் ஒரு பகுதியாக இருக்கும் தாபனில் பிறந்தார். ஜோசப் செம்மெல்விஸ் மற்றும் தெரஸ் முல்லரின் வளமான மளிகைக்கடைக் குடும்பத்தில் பத்து பேரில் ஐந்தாவது குழந்தையாக இருந்தார்.  
இவர் ஜெர்மன் வம்சாவளியைச் சேர்ந்தவரவார். இவரது தந்தை ஒரு இன ஜெர்மன் ரோமன் கத்தோலிக்கர் ஆவார். இவர் ஹங்கேரியின் ஒரு பகுதியான, இப்போது ஆஸ்திரியாவின் ஐசென்ஸ்டாட் என்ற ஊரில் அருகில் உள்ள கிஸ்மார்டனில் பிறந்தார். 1806ஆம் ஆண்டில் புடாவில் ஒரு மளிகைக் கடையை அமைப்பதற்கான அனுமதியைப் பெற்றார். , அதே ஆண்டில், மசாலா மற்றும் பொது நுகர்வோர் பொருட்களுக்கான மொத்த வணிகத்தைத் தொடங்கினார். இந்நிறுவனத்திற்கு தபனில் உள்ள மைண்ட்ல்-ஹவுஸில் ஜம் வீசென் எலிஃபென்டன் (வெள்ளை யானை) என்று பெயரிடப்பட்டது (இன்றைய 1-3, ஏப்ரல் தெரு, செம்மல்வீஸ் மருத்துவ வரலாற்று அருங்காட்சியகம்). 1810 வாக்கில், இவர் ஒரு செல்வந்தராக இருந்தார். வாகனப் பயிற்சியாளர் பில்டர் ஃபெலப் முல்லரின் மகள் தெரஸ் முல்லர் என்பவரை மணந்தார்.  
இக்னாஸ் செம்மெல்பிஸ் 1837 இலையுதிர்காலத்தில் வியன்னா பல்கலைக்கழகத்தில் சட்டம் படிக்கத் தொடங்கினார். ஆனால் அடுத்த ஆண்டு, அறியப்படாத காரணங்களுக்காக, இவர் மருத்துவத்திற்கு மாறினார். இவருக்கு 1844இல் மருத்துவத்தில் முனைவர் பட்டம் வழங்கப்பட்டது. பின்னர், உள் மருத்துவத்திற்கான ஒரு மருத்துவமனையில் சேர விரும்பாத, செம்மெல்விஸ் மகப்பேறியல் நிபுணத்துவம் பெற முடிவு செய்தார். இவரது ஆசிரியர்களில் கார்ல் வான் ரோகிடன்ஸ்கி, ஜோசப் ஸ்கோடா மற்றும் ஃபெர்டினாண்ட் வான் ஹெப்ரா ஆகியோர் அடங்குவர்.
# திருவிதாங்கூர் வணிக வளாகம்

திருவிதாங்கூர் வணிக வளாகம் என்பது இந்தியா, கேரளா மாநிலம், திருவனந்தபுரத்தில் அமைந்துள்ள ஒரு வணிக வளாகமாகும்.மலபார் கட்டுமான நிறுவனத்தால் கட்டப்பட்டது. இது திருவனந்தபுரத்தின் முதல் வணிக வளாகமாகும். இந்த வளாகம் மலபார் குழும நிறுவனத்தால் 2014 இல் தொடங்கப்பட்டு 2018 ல் கட்டி முடிக்கப்பட்டது. இது 700,000 சதுர அடி (65,000 மீ 2) பரப்பளவைக் கொண்டுள்ளது. இந்த வளாகத்தில் மூன்று தளங்கள் சில்லறை விற்பனைக்காகவும் இதில் 300 க்கும் மேற்பட்ட சில்லறை விற்பனையாளர்கள் உள்ளனர்.
# திருவிதாங்கூர் வணிக வளாகம்

## அமைவிடம்

இந்த வணிக வளாகமானது திருவனந்தபுரம் தேசிய நெடுஞ்சாலை 66 ல் ஈஞ்சக்கல்,சாக்கை சந்திப்பில் அமைந்துள்ளது. திருவனந்தபுரம் சர்வதேச விமான நிலையத்திலிருந்து 1 கி.மீ தூரத்தில் உள்ளது.
# திருவிதாங்கூர் வணிக வளாகம்

## வசதிகள் மற்றும் அம்சங்கள்

இந்த வளாகத்தில் மூன்று தளங்களில் 6.5 லட்சம் சதுர அடிக்கு மேல் பரப்பளவு உள்ளது, கிட்டத்தட்ட 150 கடைகள் உள்ளது. கார்னிவெல் சினிமா அரங்கங்கள்,ஒரு பெரிய பல்பொருள் அங்காடியும்.நகைக் கடைகள், மின் சாதனப் பொருட்கள் மற்றும் வீட்டு உபயோகப் பொருட்கள், நவீன வாழ்க்கை முறை பொருட்கள், 9 பரிமாணத் திரையரங்கு, ஒரு 15,000 சதுர அடி விளையாட்டு பகுதி 1.5 சுமார் 1,000 கார்கள் மற்றும் 1,200 இருசக்கர வாகனங்கள் நிறுத்தும் வசதிகள் ஆகியவை இந்த வளாகத்தில் உள்ளன
# திருவிதாங்கூர் வணிக வளாகம்

## பசுமை வளாகம்

இந்தியாவின் முதல் பசுமையான வளாகம் ஆகும்திருவாங்கூர் மால் சுற்றுப்புறசூழல் மாசுபடாத தன்மையில் அமைக்கப்பட்டுள்ளது. வளாக முகப்பில் 70 சதவிகித சுவர்கள் மீது செங்குத்தான தோட்டம் உள்ளது. இந்த மாலில் ஒவ்வொரு நாளும் 2.5 டன் கழிவுகளை சுத்திகரிக்கும் திறன் கொண்ட மூன்று கரிம கழிவு மாற்றிகள் உள்ளன. மற்ற கழிவுகளை நிர்வகிக்க, இந்த மாலில் ஒரு கழிவுநீர் சுத்திகரிப்பு நிலையமும் உள்ளது, இது ஒரு நாளைக்கு மூன்று லட்சம் லிட்டர் கழிவுகளை பதப்படுத்தும் திறன் கொண்டது. வளாகத்தில் பிளாஸ்டிக் பயன்பாட்டை இந்த வளாகம் கட்டுப்படுத்துகிறது.
# திருவிதாங்கூர் வணிக வளாகம்

## இவற்றையும் காண்க

- அல் என்மா பேரங்காடி
# இ. இரா. தம்பிமுத்து

**இம்மானுவேல் இராசநாயகம் தம்பிமுத்து** (*Emmanuel Rasanayagam Tambimuttu*, பிறப்பு: ~1890) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை, இலங்கை அரசாங்க சபை உறுப்பினரும் ஆவார்.
# இ. இரா. தம்பிமுத்து

## வாழ்க்கைக் குறிப்பு

தம்பிமுத்து 1890களில் பிறந்தவர். இவரது முன்னோர்கள் வட மாகாணம் நல்லூரைச் சேர்ந்தவர்கள். பின்னர் மட்டக்களப்பில் குடியேறினார். 1924 சட்டவாக்கப் பேரவைத் தேர்தலில் மட்டக்களப்புத் தொகுதியில் போட்ட்டியிட்டு சட்டவாகக்ப் பேரவைக்கு மீண்டும் தெரிவு செய்யப்பட்டார்.  
1931 அரசாங்க சபைத் தேர்தலைப் புறக்கணிக்க யாழ்ப்பாணம் இளைஞர் பேரவை கேட்டுக் கொண்டதற்கிணங்க தம்பிமுத்து இத்தேர்தலில் போட்டியிடவில்லை. 1936 அரசாங்க சபைத் தேர்தலில் திருகோணமலை-மட்டக்களப்பு தொகுதியில் போட்டியிட்டு இலங்கை அரசாங்க சபைக்குத் தெரிவானார். இவர் மீது ஊழல் குற்றச்சாட்டு சுமத்தப்பட்டு, 1943 சூன் மாதத்தில் இவர் குற்றவாளி எனத் தீர்ப்பு வழங்கப்பட்டது. ஆனாலும் அவர் தனது பதவியைத் துறக்க மறுத்ததால், அரசாங்க சபையின் உறுப்பினர் பதவியில் இருந்து நீக்கப்பட்டார். || **தெரிவு**
|}
# திகியா

**திகியா (Dihya)** அல்லது **ககினா** என்பவர் ஒரு பேர்பர் போர்வீராங்கனை ராணியாகவும் மற்றும் ஒரு மத மற்றும் இராணுவத் தலைவராக இருந்தார். இவர் மாக்ரெப் பகுதியை முஸ்லீம்கள் கைப்பற்றுவதை எதிர்த்து ஒரு போரை வழிநடத்தினார். அப்போதைய பகுதி நுமிடியா என்று அழைக்கப்பட்டது. இவர் 7ஆம் நூற்றாண்டின் ஆரம்பத்தில் பிறந்தார். 7 ஆம் நூற்றாண்டின் இறுதியில் நவீன அல்ஜீரியாவில் இறந்தார்.
# திகியா

## தோற்றம்

இவருடைய பெயர் பலவிதங்களில் அறியப்படுகிறது: தயா, தெகியா, திகியா, தக்யா அல்லது தம்யா. இவரது பட்டத்து அல்-ககினா என அரபு மொழி ஆதாரங்கள் மேற்கோள் காட்டுகிறது. இது இவரது முஸ்லீம் எதிரிகளால் வழங்கப்பட்ட புனைப்பெயராகும். ஏனெனில் இவர் எதிர்காலத்தை முன்னறிவிக்கும் திறன் கொண்டதாகக் கூறப்படுகிறது.
இவர் 7ஆம் நூற்றாண்டின் ஆரம்பத்தில் ஜெராவா ஜெனாட்டா பழங்குடியினரில் பிறந்தார். இவர் ஆரசு மலைகள் முதல் கடேம்சின் சோலை வரை ஒரு ஐந்து ஆண்டுகள் சுதந்திரமாக பெர்பர் அரசை ஆட்சி செய்தார். ஆனால் மூசா பின் நுசாயர் கட்டளையிட்ட அரேபியர்கள் பலமான படையுடன் வந்து இவரைத் தோற்கடித்தனர். இவர் நவீன கால நகரமான துனிசியாவின் எல் ஜெமின் ஆம்பி அரங்கத்தினருகே எதிர்த்து போரிட்டார். ( இது யுனெஸ்கோவால் 1979 முதல் உலக பாரம்பரிய தளமாக பட்டியலிடப்பட்டுள்ளது ) ஆனால் இறுதியாக ஒரு கிணற்றின் அருகே போரில் கொல்லப்பட்டார். அந்தக் கிணறு *ஆரஸில்* உள்ள *பிர் அல்* ககினா என்ற இவரது பெயரை இன்றும் கொண்டுள்ளது .
# திகியா

## மதம்

19ஆம் நூற்றாண்டின் கணக்குகள், இவர் யூத மதத்தைச் சேர்ந்தவர் அல்லது இவரது பூர்வீகம்பழங்குடியினரான யூதமயமாக்கப்பட்ட பேர்பர்கள் என்று கூறுகின்றன. அல்-மாலிக் என்பவரின் கூற்றுப்படி, அவர் தனது பயணங்களில் ஒரு "சிலை" உடன் இருந்தார். முகமது தல்பி மற்றும் கேப்ரியல் கேம்ப்ஸ் ஆகிய இருவரும் இந்த விக்கிரகத்தை கிறிஸ்தவ சின்னமாக, கிறிஸ்து, கன்னி அல்லது ராணியைப் பாதுகாக்கும் ஒரு துறவி என்று விளக்கினர். இந்த ஐகான் ஒரு தனி பேர்பர் தெய்வத்தை பிரதிநிதித்துவப்படுத்துவதாகவும், இதனால் திகியாவை ஒரு பேகன் ஆக்கியதாகவும் எம்'ஹமட் ஹாசின் ஃபந்தர் கூறினார். இருப்பினும், திகியா ஒரு கிறிஸ்தவராக இருப்பது பெரும்பாலும் கருதுகோளாகவே உள்ளது.
# திகியா

## மோதல்கள் மற்றும் புனைவுகள்

680களில் குசீலாவுக்குப் பிறகு பேர்பர் பழங்குடியினரின் போர் தலைவராக திகியா வெற்றி பெற்றா. மேலும் உமையா கலீபகத்தின் அரபு இஸ்லாமிய படைகளின் ஆக்கிரமிப்பை எதிர்த்தார். ஹசன் இப்னுல் நுமான் எகிப்திலிருந்து அணிவகுத்து, முக்கிய பைசண்டைன் நகரமான கார்தேஜ் மற்றும் பிற நகரங்களைக் கைப்பற்றினார் (வட ஆப்பிரிக்காவை முஸ்லீம் கைப்பற்றுவதைக் காண்க). இவர்களை தோற்கடிக்க ஒருவரைத் 'தேடியபோது, வட ஆப்பிரிக்காவின் மிக சக்திவாய்ந்த "பேர்பர்களின் ராணி"யான திகியா இருந்தார். இவரது படை நுமிடியாவுக்கு அணிவகுத்தது. 698ஆம் ஆண்டில், அல்ஜீரியாவில் நடந்த மெஸ்கியானா போரில் (அல்லது "ஒட்டகங்களின் போர்") இன்றைய மாகாணமான ஓம் எல்-பௌகி மெஸ்கியானா அருகே படைகள் சந்தித்தன.  
இவர் கசனை தோற்கடித்தப் பின்னர் கசன் இஃப்ரிகியாவை விட்டு வெளியேறி, சிரேனைக்காவில் (லிபியா) நான்கு அல்லது ஐந்து ஆண்டுகள் தங்கியிருந்தார். எதிரி மிகவும் சக்திவாய்ந்தவர் மற்றும் திரும்பவும் படையெடுக்கும் நிலையில் இருப்பதை உணர்ந்த இவர், மலை மற்றும் பாலைவன பழங்குடியினருக்கு சிறிதளவு தாக்கத்தை ஏற்படுத்திய ஒரு எரிந்த பூமிக் கொள்கைப் பிரச்சாரத்தில் இறங்கியதாகக் கூறப்படுகிறது. ஆனால் இடைவிடாத சோலைவாசிகளின் முக்கியமான ஆதரவை இவர் இழந்தார். இது அரபுப் படைகளை அழிப்பதற்குப் பதிலாக, இவருடைய அவநம்பிக்கையான முடிவு தோல்வியை விரைவுபடுத்தியது.
# ம. மு. சுப்பிரமணியம்

**மயில்வாகனம் முதலியார் சுப்பிரமணியம்** (*Mylvaganam Mudaliyar Subramaniam*, (1870 &ndash; 1945) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை, இலங்கை அரசாங்க சபை உறுப்பினரும் ஆவார்.
# ம. மு. சுப்பிரமணியம்

## வாழ்க்கைக் குறிப்பு

சுப்பிரமணியம் ஏறத்தாழ 1870 அளவில் பிறந்தார். இலங்கையின் கிழக்கே திருகோணமலையில் சம்பத்தீவு என்ற இடத்தில் தென்னந்தோட்டங்களுக்கு உரிமையாளராகவிருந்த மயில்வாகனம் முதலியாருக்குப் பிறந்தார். 1931 இலங்கை சட்டவாக்கப் பேரவைத் தேர்தலில் திருகோணமலை-மட்டக்களப்புத் தொகுதியில் போட்டியிட்டு இலங்கை அரசாங்க சபைக்குத் தெரிவானார். 1931 சூலையில் புதிய அரசாங்க சபை கூடிய போது இவர் குழுக்களுக்கான துணைத் தலைவராகத் தேர்ந்தெடுக்கப்பட்டார். 1936 அரசாங்க சபைத் தேர்தலில் திருகோணமலை-மட்டக்களப்பு தொகுதியில் போட்டியிட்டு ஈ. ஆர். தம்பிமுத்துவிடம் 7,429 வாக்குகள் வித்தியாசத்தில் தோற்றார்.  
சுப்பிரமணியம் 1945 இல் காலமானார். இவரது மகன் எஸ். எம். மாணிக்கராசா திருகோணமலைத் தொகுதியின் முன்னாள் நாடாளுமன்ற உறுப்பினர் ஆவார்.
# ம. மு. சுப்பிரமணியம்

## தேர்தல் வரலாறு

**எம். எம். சுப்பிரமணியத்தின் தேர்தல் வரலாறு**  
| 1924 சட்டவாக்கப் பேரவை | திருகோணமலை | align= | **தெரிவு** |  |
| --- | --- | --- | --- | --- |
| 1931 அரசாங்க சபை | திருகோணமலை-மட்டக்களப்பு | align= | **தெரிவு** |  |
| 1936 அரசாங்க சபை | திருகோணமலை-மட்டக்களப்பு | align= 4,348
வெற்றி பெற்றவர்: ஈ. ஆர். தம்பிமுத்து | **தோல்வி** | } |
# அசாசே யா

**அசாசே யா (Asase Ya)** கருவுறுதலின் பூமி தெய்வமாக கானாவின் அசாந்தி நகரத்தின் அசாந்தி மக்கள் இனக் குழுவினரால் வணங்கப்படும் தெய்வமாகும். இவர் தாய் பூமி அல்லது அபெரூவா என்றும் அழைக்கப்படுகிறாள்.  
மேற்கு ஆபிரிக்காவின் அகான் மக்கள் அசாசே யாவை பூமி தாய், கருவுறுதலின் பூமி தெய்வம் மற்றும் சத்தியத்தை நிலைநிறுத்துபவர் என்று கருதுகின்றனர். அகான் கோத்திரத்தைச் சேர்ந்த ஒருவர் தனது நம்பகத்தன்மையை நிரூபிக்க விரும்பும்போது, அவர் தனது உதடுகளை மண்ணில் தொடுகிறார். மற்றொரு பாரம்பரியம் என்னவென்றால், வியாழக்கிழமை அசாசே யாவின் நாளாக ஒதுக்கப்பட்டிருப்பதால், அகான் பொதுவாக அந்த நாளில் நிலத்தை அறுவடை செய்வதைத் தவிர்ப்பார்.
# அசாசே யா

## வரலாறு

அசாசே யா, பிரபஞ்சத்தை உருவாக்கிய வானத்து தெய்வமான நியாம் என்பவரின் மனைவியாவார். அசாசே யா இரண்டு குழந்தைகளான பீ மற்றும் தானோவைப் பெற்றெடுத்தார். பீவுக்கு பியா என்றும் பெயர் உள்ளது.  
அசாசே யா, தந்திரக்காரரான அனன்சியின் தாயும் ஆவார். மேலும், புனிதமான உயர் தலைவர்களின் தெய்வீக மாற்றாந்தாயாகவும் இருக்கிறார். மனிதர்கள் தங்களின் தொடர்ச்சியான வளர்ப்பு மற்றும் வாழ்வாதாரத்திற்காக அதைச் சார்ந்து இருக்கிறார்கள். அவள் மூலமாக, விடுதலை மற்றும் நடனம் மூலம், அவர்கள் தங்கள் மூதாதையர்களுடன் குடும்ப தொடர்புகளை அணுகவும் பராமரிக்கவும் செய்கிறார்கள்.
# அசாசே யா

## வணங்குதல்

அசேசா யா மிகவும் சக்திவாய்ந்தவர். எந்த கோயில்களும் இவருக்கு எழுப்பப்படவில்லை என்றாலும், அதற்கு பதிலாக இவர் அசாந்தி நகர-மாநிலத்தின் விவசாய வயல்களில் வணங்கப்படுகிறார்.
அசாசே யாவின் விருப்பமான அசாந்தி மக்கள் தொழில் ரீதியாக விவசாய துறைகளில் அசாந்தி தொழிலாளர்கள் மற்றும் பூமி கிரகம் இவரது அடையாளமாகும்.
# அசாசே யா

## அசாசே யா வழிபாடு

அசாந்தி நகர-மாநிலத்தின் அசாந்தி மக்கள் அசாசே யாவை அன்னை பூமி, கருவுறுதலின் பூமி தெய்வம், சத்தியத்தை நிலைநிறுத்துபவர், மற்றும் அசாந்தி மக்களின் இறப்பின்போது ஆத்மாக்களை வேறொரு உலகத்திற்கு ( வியாழன் கிரகம்) கொண்டு செல்பவர் என்றும் கருதுகின்றனர். பூமியை வளர்ப்பவர் என்ற பெருமைக்குரியவரான இவர் அனைவருக்கும் வாழ்வாதாரத்தை வழங்குவதாக கருதப்படுகிறார். அசாந்தி மக்கள் இனக்குழுவின் உறுப்பினர் ஒருவர் தனது நம்பகத்தன்மையை நிரூபிக்க விரும்பும்போது, தங்களது உதடுகளை அசாந்தி மண்ணைத் தொட்டு அசாசே யா பிரார்த்தனைப் பாடலை சொல்வார். மற்றொரு பாரம்பரியம் என்னவென்றால், வியாழக்கிழமை ஆசாசே யா துக்கப்பட்டிருப்பதால், அசாந்தி மக்கள் பொதுவாக அசாந்தி நகர-மாநில நிலத்தில் விவசாயம் செய்வதை அன்றைய தினம் வரை தவிர்ப்பார்கள்.
# அசாசே யா

## அமெரிக்காவின் அபோசோம் (ஜமைக்கா)

அசாசே யா தெய்வத்தின் வழிபாடு அட்லாண்டிக் அடிமை வர்த்தகம் வழியாக கொண்டு செல்லப்பட்டது மற்றும் ஜமைக்காவில் வசிக்கும் அடிமைப்படுத்தப்பட்ட அகன் அல்லது கோரமண்டிகளால் ஒப்புக் கொள்ளப்பட்டதாக ஆவணப்படுத்தப்பட்டுள்ளது. ஜமைக்காவின் அடிமை உரிமையாளர்கள் தங்களிடம் உள்ள அடிமைகளான கோரமண்டிகளை கிறிஸ்தவத்தைத் தொடர அனுமதிக்கவில்லை. அவர்களின் சொந்த நம்பிக்கைகளுக்கு விட்டுவிட்டார்கள். எனவே அங்கேயுள்ள தோட்டங்களில் அசாந்தி ஆன்மீக அமைப்பு ஆதிக்கம் செலுத்தியது. ஜமைக்காவின் வரலாற்றாசிரியரும் அடிமை உரிமையாளருமான எட்வர்ட் லாங்கின் கூற்றுப்படி, அசாந்தியின் கிரியோல் சந்ததியினரும், புதிதாக வந்த பிற கோரமண்டிகளையும் சேர்ந்து, அசாந்தி தெய்வமான அசாசே யா ( ஆங்கில மக்கள் 'அசார்சி' என்று தவறாகப் பதிவு செய்தனர்) அவதானிப்பு மற்றும் வழிபாட்டில் இணைந்தனர். தெய்வத்திற்கு பிரசாதமாக, அறுவடை செய்யப்பட்ட உணவுகளை வழங்குவதன் மூலம் அவர்கள் தங்கள் வழிபாட்டைக் காட்டினர். மற்ற அசாந்தி அபோசமும் வழிபடுவதாக தெரிவிக்கப்பட்டது. எட்வர்ட் லாங் மற்றும் பிற அடிமைகளை அவதானித்த வரலாற்றாசிரியர்களின் கூற்றுப்படி, 18ஆம் நூற்றாண்டில் மற்ற தெய்வ அடையாளங்கள் ஜமைக்காவில் அடிமைப்படுத்தப்பட்ட கோரமண்களின் மக்கள் தொகை காரணமாக அழிக்கப்பட்டதால், தீவில் உள்ள ஒரே தெய்வ ஆன்மீக அமைப்பு இதுவேயாகும்.
# முதலாம் அமெனம்ஹத்

**முதலாம் அமெனம்ஹத்** (**Amenemhat I** - **Amenemhet I**) பொற்காலத்திய எகிப்தின் மத்தியகால இராச்சியத்தை ஆண்ட பனிரெண்டாம் வம்சத்தை நிறுவியவரும், வம்சத்தின் முதல் பார்வோனும் ஆவார். இவர் கிமு 1991 - கிமு 1962 முடிய 29 ஆண்டுகள் ஆட்சி செய்தவர். மேலும் இவர் கிமு 1939 முதல் கிமு 1910 முடிய ஆட்சி செய்ததாக தொல்லியல் வரலாற்று அறிஞர்கள் கருதுகின்றனர்.  
இவர் மெசொப்பொத்தேமியா மற்றும் தெற்கு எகிப்திற்கு கீழ் உள்ள நூபியா பகுதிகளை இராணுவ நடவடிக்கைகள் மூலம் வென்றவர் என குனும்ஹொதேப் கல்வெட்டுக்கள் கூறுகிறது.
# முதலாம் அமெனம்ஹத்

## மறைவு மற்றும் முதலாம் அமெனம்ஹத்தின் பிரமிடு

முதலாம் அமெனம்ஹத் தன் மகன் முதலாம் செனுஸ்ரெத்தால் அல்லது மெய்காவலர்களால் கொல்லப்பட்டதாகவும் பல்வேறாக பண்டைய எகிப்திய இலக்கியங்கள் கூறுகிறது. மேல் எகிப்தின் (தெற்கு எகிப்து) நைல் நதியின் மேற்கே அமைந்த முதலாம் அமெனம்ஹத்தின் கல்லறைக் கோயில் பிரமிடு மென்மையான சுண்ணாம்புக் கற்களால் நிறுவப்பட்டுள்ளது.
# முதலாம் அமெனம்ஹத்

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# தலால் காரியோ

**தலால் காரியோ (Dalal Khario)** (பிறப்பு:சிர்கா 1997) ஐ.எஸ்.ஐ.எஸ்ஸிலிருந்து தப்பி ஜெர்மனிக்கு தப்பி ஓடிய வடக்கு ஈராக்கைச் சேர்ந்த யசீதி பெண்ணாவார். பாலியல் பலாத்காரத்திலிருந்து தப்பிய பின்னர் ஒரு வழக்கறிஞராக வேண்டும் என்ற தனது கனவை அடைய உறுதி அளித்துள்ளார்.
# தலால் காரியோ

## கடத்தல்

ஈராக்கிய பிராந்தியமான சிஞ்சாரில் 2014 ஆகஸ்ட் 4 ஆம் தேதி ஐ.எஸ்.ஐ.எஸ் போராளிகள் 2014 ஆகத்து 3, அன்று, இவரது கிராமத்தை கைப்பற்றினர். அப்போது 17 வயதாக இருந்த காரியோ கடத்தப்பட்டு ஒன்பது மாதங்கள் சிறைபிடிக்கப்பட்டார். இவர் ஒன்பது வெவ்வேறு ஆண்களை திருமணம் செய்ய நிர்பந்திக்கப்பட்டார். மேலும் பலமுறை பாலியல் பலாத்காரம் செய்யப்பட்டார். ஐ.எஸ்.ஐ.எஸ் தீவிரவாதிகளால் கடத்தப்பட்ட பல இளம் பெண்களில் காரியோவும் ஒருவர்; 4,000 பெண்கள் மற்றும் குழந்தைகள் இன்னும் பிணைக் கைதிகளாக வைக்கப்பட்டுள்ளனர்.  
காரியோவின் சொந்த ஊரான ஹர்தான் முற்றிலும் அழிக்கப்பட்டுள்ளது. மேலும் 500 குடியிருப்பாளர்களின் சடலங்கள் புதைகுழிகளில் கண்டுபிடிக்கப்பட்டுள்ளன. இவரது குடும்பம் சிதைந்துவிட்டது: இவரது தாயார் சிரியாவுக்கு அழைத்துச் செல்லப்பட்டார். இவரது தங்கையை காணவில்லை. இவரது சகோதரர் இறந்துவிட்டார்.  
ஈராக்கின் யாசிடி மக்களுக்கு எதிரான ஐசிஸின் இனப்படுகொலையின் தொடக்க நாட்கள், ஆயிரக்கணக்கான ஆண்கள் படுகொலை செய்யப்பட்டதைப் பார்த்தபோது, அவர்களது மனைவியும் மகள்களும் பாலியல் அடிமைகளாக மாற வேண்டிய கட்டாயம் ஏற்பட்டது.
# தலால் காரியோ

## குடும்பம்

தலால் மின்சாரப் பணியாளரான தனது தந்தை, மற்றும் நான்கு உடன்பிறப்புகளுடன் வசித்து வந்தார்.
# தலால் காரியோ

## நூல்

2016 இல் கரியோவின் *ஐ ரிமெய்ன் எ டாட்டர் ஆஃப் தி லைட்*, நினைவுக் குறிப்பு, "சிரின்" என்ற புனைப்பெயரில் வெளியிடப்பட்டது. இவர் 2017 பிப்ரவரியில், மனித உரிமைகள் மற்றும் ஜனநாயகத்திற்கான 9 வது ஆண்டு ஜெனீவா உச்சி மாநாட்டில் மகளிர் உரிமைகள் விருதைப் பெற்றார். தனது தாயும் சகோதரியும் தன்னுடன் இருக்க முடியாது என்பதால் அந்த அனுபவம் "கசப்பு இனிப்பு" என்று இவர் பின்னர் கூறினார்.
# சி. எம். எஸ். பொறியியல் மற்றும் தொழில்நுட்பக் கல்லூரி

**சி. எம். எஸ் பொறியியல் மற்றும் தொழில்நுட்பக் கல்லூரி** என்பது அண்ணா பல்கலைக்கழகத்தின் கீழ் செயல்பட்டு வரும் ஒரு பொறியியல் கல்லூரி ஆகும். இக்கல்லூரி தமிழ்நாட்டில் கோயம்புத்தூர் மாவட்டம் ஒத்தக்கால் மண்டபம் எனும் இடத்தில் செயல்பட்டு வருகின்றது.
# சி. எம். எஸ். பொறியியல் மற்றும் தொழில்நுட்பக் கல்லூரி

## அறிமுகம்

சி.எம்.எஸ் பொறியியல் மற்றும் தொழில்நுட்பக் கல்லூரி முழுமையான கல்வியை வழங்குவதன் மூலம் சிறப்பான மையமாகவும், அறிவை தேடுபவர்களை மேம்படுத்தும் திறன் கொண்ட கல்லூரியாகவும் விளங்குகிறது.
# சி. எம். எஸ். பொறியியல் மற்றும் தொழில்நுட்பக் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன.  
இளநிலை பட்டப்படிப்புகள்:
1. கட்டுமானப் பொறியியல்
1. இயந்திரப் பொறியியல்
1. கணினி அறிவியல், பொறியியல்
1. மின், மின்னணு பொறியியல்
1. மின்னணு, தகவல் தொடர்பு பொறியியல்
முதுநிலை பட்டப்படிப்புகள்:
1. உட்பொதிக்கப்பட்ட அமைப்பு
1. கணினி அறிவியல், பொறியியல்
# ஹெராக்கிலியோபோலிஸ் மக்னா

**ஹெராக்கிலியோபோலிஸ் மக்னா** (**Heracleopolis Magna** or **Heracleopolis**) மேல் எகிப்தில் அமைந்த பண்டைய நகரம் மற்றும் தொல்லியல் களம் ஆகும். இது தற்கால் எகிப்தின் பெனி சூயப் ஆளுநகரத்தில் உள்ளது. 9-ஆம் வம்சம், 10-ஆம் வம்சம் மற்றும் 23-ஆம் வம்சத்தவர்களுக்கு ஹெராக்கிலியோபோலிஸ் மக்னா தலைநகரமாக இருந்தது.
# ஹெராக்கிலியோபோலிஸ் மக்னா

## பழைய எகிப்து இராச்சியத்தில்

கிமு 2181 முதல் கிமு 2055 முடிய எகிப்தின் முதல் இடைநிலைக் காலத்தின் போது இந்நகரம் புகழுடன் விளங்கியது. பழைய எகிப்து இராச்சியம் (கிமு 2686 – கிமு 2181) சீர்குழைந்த போது பண்டைய எகிப்து மேல் எகிப்து மற்றும் கீழ் எகிப்து என இரண்டாகப் பிரிந்தது. இதனால் ஹெராக்கிலியோபோலிஸ் மக்னா நகரம் கீழ் எகிப்தின் முதன்மை நகரமாக விளங்கியது. எகிப்தின் ஒன்பதாம் வம்சம் மற்றும் பத்தாம் வம்சத்தவர்கள் (கிமு2160–2025) ஆட்சிக் காலத்தில் ஹெராக்கிலியோபோலிஸ் மக்னா நகரம் அரசியல் அதிகார மையமாக விளங்கியது. ஹெராக்கிலியோபோலிஸ் மக்னா நகரத்தை தலைநகராகக் கொண்டு ஆட்சி செய்த இவ்வம்சத்தவர்கள், தீபையை தலைநகராகக்கொண்ட மேல் எகிப்திய வம்சத்தவர்களுடன் பிணக்கு கொண்டனர்.
# ஹெராக்கிலியோபோலிஸ் மக்னா

## எகிப்தின் மத்தியகால இராச்சியத்தில் (கிமு 2055–1650)

பார்வோனின் கல்லறையில் கண்டெடுத்த துணி சுற்றப்பட்ட மம்மியின் சிற்பம்]]
எகிப்தின் முதல் இடைநிலைக் காலத்திற்கும், மத்திய கால இராச்சியத்தின் துவக்கத்திற்கும் இடைப்பட்ட காலத்தில் ஹெராக்கிலியோபோலிஸ் மக்னா நகரம் எகிப்திய சமயத்தின் மையமாக விளங்கியது. ஹெரிசாப் கடவுளை வழிபட்டதுடன், அக்கடவுளுக்கு கோயில்கள் கட்டப்பட்டது. மத்திய கால இராச்சியத்தை ஆண்ட 11-ஆம் வம்ச பார்வோன் இரண்டாம் மெண்டுகொதேப், ஹெராக்கிலியோபோலிஸ் மக்னா நகரத்தை கைப்பற்றி, அதன ஆட்சியாளர்களையும் வென்றார்.
# ஹெராக்கிலியோபோலிஸ் மக்னா

## மூன்றாம் இடைநிலைக் காலத்தில் (கிமு 1069–747)

எகிப்தின் மூன்றாம் இடைநிலைக் காலத்தின் (கிமு 1069–747) போது ஹெராக்கிலியோபோலிஸ் மக்னா நகரம் எழுச்சியடைந்து மீண்டும் முக்கியத்துவம் பெற்றது. இந்நகரம் சமயம், அரசியல் ஆகியவைகளின் மையமாக திகழ்ந்தது.
# ஹெராக்கிலியோபோலிஸ் மக்னா

## தாலமி பேரரசில் எகிப்து (கிமு 322–30)

கிரேக்கர்களின் தாலமி பேரரசில் (கிமு 332–30), பண்டைய எகிப்து இருந்த போது, ஹெராக்கிலியோபோலிஸ் மக்னா நகரம் முக்கிய பண்பாட்டு மற்றும் சமய மையமாக விளங்கியது. எகிப்தினை ஆண்ட கிரேக்கர்கள் தங்களது சமயக் கடவுள்களுடன், எகிப்தியக் கடவுள்களுடன் ஒப்பிட்டு அறிந்தனர்.
# ஹெராக்கிலியோபோலிஸ் மக்னா

## இதனையும் காண்க

- பண்டைய எகிப்திய அரசமரபுகள்
# சுப்பையா காரி உணவகம், காக்கிநாடா

**சுப்பையா காரி உணவகம்** (Subbbayya gari hotel) என்பது கிழக்கு கோதாவரி மாவட்ட தலைநகர் காக்கிநாடாவில் உள்ள ஒரு பிரபலமான சைவ உணவகமாகும்.
# சுப்பையா காரி உணவகம், காக்கிநாடா

## வரலாறு

1950 ஆம் ஆண்டில் ஜி சுப்பையா என்பவர் 10 பேருடன் சேர்ந்து சிறிய வீட்டு உணவுக் கடையாக தொடங்கி 50 பைசாக்களுக்கு மதிய உணவு கொடுத்தார். பின்னர் 1955 ஆம் ஆண்டில், இது சுப்பையா காரி உணவகமாக விரிவாக்கம் செய்தவர் சுப்பய்யாவின் பேரன் ஜி. சிறீகாந்த் என்பவராவார்
# அரியானாவின் இசை

இசைக்கலைஞர்கள் (2012).]]
**அரியானாவின் நாட்டுப்புற இசை** இரு முக்கிய வடிவங்களை/வகைகளைக் கொண்டது.
# அரியானாவின் இசை

## வரலாறு

அரியானா இசைப் பாரம்பரியத்தில் வளம் மிக்கது. இம்மாநிலத்தின் அநேக இடங்கள் இராகங்களின் பெயரால் அழைக்கப்படுகிறது. எடுத்துக்காட்டாக சர்க்கி தாத்திரி மாவட்டத்தில் அநேக கிராமங்கள் நண்டியம், சாரங்பூர், பிலாவாலா, பிருந்தாபனா, தோடி, அசாவெரி, ஜெய்சிரி, மாலக்கோஷ்னா, இந்தோளா, பைரவி மற்றும் கோபி கல்யாணா என்று இராகங்களின் பெயரால் அழைக்கப்படுகின்றன.
# அரியானாவின் இசை

## நாட்டுப்புற இசை

### பாரம்பரிய நாட்டுப்புற இசை

அரியானாவின் பாரம்பரிய நாட்டுப்புற இசையானது இந்திய பாரம்பரிய இசையோடு மிகுந்த தொடர்புடையதும் அதை அடிப்படையாகக் கொண்டதும் ஆகும். இந்தியாவின் அரியானா மாநிலமானது அநேக வகையான நாட்டார் பாடல்களை உருவாக்கியது மட்டுமல்ல இந்தியப் பண்பாட்டு இசையில் அநேக புதுமைகளையும் புகுத்தியுள்ளது. இந்துஸ்தானி பாரம்பரிய இராகங்கள் அல்ஹா-கன்ந்த் (1663-1202) பாடலைப் பாட உபயோகப்படுத்தப்பட்டுள்ளது. இப்பாடல் அல்ஹா மற்றும் வுடல், சித்தூர் மகாராஜா மகாராணா உதய்சிங் II (மகாராணா உதய்சிங் ராணா சங்காவின் மகன் மற்றும் பிரபலமான அதிவீரர் மகாராணா பிரதாப்பின் தந்தை), பிரம்மாக்கள், டீஜ் திருவிழாப் பாடல்கள் ஆகியவற்றை குறிப்பிட்டு பாடப்படும். ஹோலியின் பங்குனி மாதத்திற்கு ஆன பாக் பாடல்கள் மற்றும் ஹோலி பாடல்கள் ஆகும். என்பது மேவாட் பகுதியில் உள்ள இந்துஸ்தானி இசையினை இசைப்பயிற்சி செய்யும் கலைஞர் இனக்குழுவாகும். இவர்கள் பண்டிதர் ஜாஸ்ராஜின் இசை மரபு வழி வந்தவர்களாக அறியப்படுகிறார்கள். இந்த காரானாவானது 19 ஆம் நூற்றாண்டின் பிற்பகுதியில் போபாலில் உள்ள உதத். காக்கி நாஸிர் கான் மற்றும் உதத். வாகித் கான் சகோதரர்களால் ஜோத்பூர் அரச்சபையில் நிறுவப்பட்டதாகும். இதன் காரணமாக இது ஜோத்பூர் காரனா என்றும் அழைக்கப் படுகிறது. Consequently, it is also known (though less commonly) as the Jodhpur Gharana. இந்த காரனா இசை ஒரு தனி தெய்வீக இசையமைப்பு, பாங்கு, நடை. பயிற்சி மற்றும் திறமை இவற்றோடு குவாலியர் மற்றும் தில்லியின் பாரம்பரிய இசையின் சிறுகிளையாக வெளிவந்தது. இந்த காரனா இசை 20 ஆம் நூற்றாண்டின் இறுதியில் பண்டிட்.ஜாஸ்ராஜ் கயாக்கி இசையை பிரபலமாக்கிய பிறகு வெளியில் தெரிய ஆரம்பித்து பிரபலமானது.
# கிக்கிலி

**கிக்கிலி **(பஞ்சாபி மொழியில் கிக் - லி என்று உச்சரிக்கப்படுகிறது) கிக்லி எனும் நடனம் பஞ்சாப் பெண்களால் ஆடப்படும் நாட்டுப்புற நடனம் ஆகும். இந்நடனத்தில் இரு பெண்களும் தங்கள் கைகளை கோர்த்துக் கொண்டு ஒருவரை ஒருவர் சுற்றி சுழன்று வேகமாக வட்ட பாதையில் ஆடுவர். இவர்கள் வட்டமாக இயங்கி தங்களை சமநிலை படுத்திக் கொள்வார்கள். பொதுவாக இந்நடனம் இளம் பெண்களால் இணையாக ஆடப்படும் மேலும் இந்நடனத்தில் பல வித இசைகள் கைதட்டலோடு உபயோகப் படுத்த படும்.  
##### நடனம் ஆடும் பாங்கு  
இது இளம் பெண்களுக்கு நடனத்தை விட ஒரு விளையாட்டு என்று கூறலாம். இரு இளம் பெண்கள் ஒருவரை ஒருவர் பார்த்து எதிர் எதிராக நின்று கொண்டு கைகளை குறுக்காக நீட்டி ஒருவர் மற்றவர் கைகளை பிடித்து உடலை பின்பக்கமாக வளைத்து சரிந்து நின்று கொண்டு இருப்பர் இந்த நிலையில் இவர்களின் கரம் முழுவதும் நீட்டப்பட்டு இருக்கும் அவைகள் ஒன்றொடொன்று பின்னி பிணைந்து இருக்கும். இந்நிலையில் இவர்கள் சுழன்று வட்ட இயக்கத்தில் அவர்களின் மேலாடை பறக்க கால்களின் சலங்கை ஒலிக்க சுழன்று ஆடுவர். அவர்களை சுற்றி நிற்பவர்கள் தங்கள் கரங்களைத் தட்டியும் பாடல்கள் பாடிக் கண்டும் இவர்கள் இன்னும் வேகமாக ஆட ஊக்குவிப்பர். சில நேரங்களில் இந்த நடனம் நான்கு இளம் பெண்களால் ஆடப்படும். இதோடு இணைந்து பாடப்படும் நாட்டுப்புற பாடல்கள் வேறு வேறு வகையானவை.  
=
# பாலின வலியுணர்வு

| complications = உண்ணுதல் பிறழ்வு, தற்கொலை, மனவிறுக்கம், பதற்றம், தனிமைப்படுதல்
| onset =
| duration =
| causes =
| risks =
| diagnosis =  
| differential = பாலின அடையாள வேறுபாடு அல்லது வலியுணர்வு உணராத வெளிப்பாடு  
பாலின உறுதியின்மையும் பாலின வலியுணர்வும் வேறு வேறானவையாகும். அமெரிக்க உளநோய்க் கழகத்தின்படி, பாலின வலியுணர்வின் உய்யநிலைக் கூறு "மருத்துவவியலாக கணிசமான வலியுணர்வு" ஏற்படுவதாகும்.
# வி. ராமா ராவ்

**வி. ராமா ராவ்** (*V. Rama Rao*, திசம்பர் 12, 1935 - சனவரி 17, 2016) ஆந்திரப் பிரதேசத்தின் அரசியல்வாதி ஆவார். இவர் கிருஷ்ணா மாவட்டத்தில் உள்ள மச்சிலிப்பட்டணத்தில் பிறந்தார். ஆந்திரா பாரதிய ஜனதா கட்சியின் மூத்த தலைவராக இருந்தார். இவர் சட்ட மேலவை உறுப்பினராக நான்கு முறை இருந்துள்ளார். சிக்கிம் மாநில ஆளுநராக 2002 முதல் 2007 வரை பதவிகளை வகித்துள்ளார்.
# அனிதா கில்லி

**அனிதா கில்லி (Anita Killi)** (பிறப்பு: 1968 சனவரி 17) நோர்வேயின் நான்காவது பெரிய நகரமான ஸ்டாவஞ்சரில் பிறந்த இவர் இயங்கு பட இயக்குநரும் மற்றும் திரைப்பட இயக்குநருமாவார்.
# அனிதா கில்லி

## பின்னணி

அனிதா கில்லி 1988 மற்றும் 1990க்கும் இடையில் ஒசுலோவில் உள்ள நோர்வே தேசிய கைவினை மற்றும் கலைத் தொழில்துறை அகாதமியில் வரைபட வடிவமைப்பு மற்றும் விளக்கப்படம் ஆகியவற்றைப் படித்தார். பின்னர், 1990 மற்றும் 1992க்கு இடையில் வோல்டா பல்கலைக்கழக கல்லூரியில் இயங்குபடம் பற்றி படித்தார். இவர் 1996இல் நோர்வே தேசிய கைவினை மற்றும் கலைத் தொழில்துறை அகாதமியில்இயங்கு பட துறையில் தேர்ச்சி பெற்றார். இவர் எசுத்தோனியாவிலும் படித்தார்.
# அனிதா கில்லி

## வேலை

அனிதா கில்லி பல விருது பெற்ற இயங்கு படங்களை உருவாக்கியுள்ளார். மற்றவற்றுடன் *தி ஹெட்ஜ் ஆஃப் த்ரோன்ஸ்* (2001), 2002ஆம் ஆண்டில் அதிக சர்வதேச விருதுகளை வென்ற நோர்வே திரைப்படமாக வேறுபடுகிறது. இயங்குபடமாக எடுக்கப்பட்ட கலை குறும்படங்களுக்கு மேலதிகமாக, ஆவணப்படங்கள் மற்றும் தொழில்துறை படங்களில் இயங்குபட விளம்பரங்களையும் காட்சிகளையும் உருவாக்கியுள்ளார். 2009 ஆம் ஆண்டில் இவர் *அங்கிரி மேன்* என்ற இயங்கு படத்தை எடுத்தார். குடும்ப வன்முறையைக் கையாளும் இப்படம், க்ரோ தக்லே மற்றும் சுவைன் நைகசின் அதே புத்தகத்தின் பட புத்தகத்தை அடிப்படையாகக் கொண்டது. 2011ஆம் ஆண்டு நிலவரப்படி, இந்த படம் கிட்டத்தட்ட நூறு திரைப்பட விழாக்களில் காண்பிக்கப்பட்டு நாற்பதுக்கும் மேற்பட்ட விருதுகளை வென்றது. இது அனிதா கில்லியை 2010ஆம் ஆண்டில் உலகிலேயே அதிக விருது பெற்ற திரைப்பட தயாரிப்பாளராக மாற்றியது.
# அனிதா கில்லி

## படப்பிடிப்பு அரங்கம்

1995ஆம் ஆண்டு முதல், கில்லி டோவ்ரில் உள்ள தனது குடும்ப பண்ணையிலிருந்து ட்ரோல்ஃபில்ம் ஏஎஸ் என்ற இயங்குபட படப்பிடிப்பு அரங்கத்தை நடத்தி வருகிறார். இவரது பெரும்பாலான படங்களில் பயன்படுத்தப்படும் நுட்பம் மல்டிபிளேன் நுட்பத்தில் கட்அவுட்கள் மற்றும் பொருள் இயங்கு படங்களின் கலவையாகும். அதாவது இயங்குபடங்கள் பல விமானங்களில் படமாக்கப்பட்டது. கில்லி யூரி நோர்ஸ்டீன் மற்றும் மைக்கேல் டுடோக் டி விட் ஆகியோரை உத்வேகத்தின் ஆதாரங்களாக குறிப்பிடுகிறார்.
# கெய்ர் நடனம்

**கெய்ர் நடனம்** இந்தியாவின் இராசத்தான் மாநிலத்தின் பிரபலமான நாட்டுப்புற நடனங்களில் ஒன்றாகும். இது பெரும்பாலும் பில் சமூகத்தினரால் நிகழ்த்தப்படுகிறது. இருப்பினும் இராசத்தான் முழுவதும் பரவலாக இந்த நடனம் ஆடப்படுகிறது.
# கெய்ர் நடனம்

## தோற்றமும் பின்னணியும்

இராசததானின் பில் சமூகம் இந்தியாவின் பல ஆதிவாசி குழுக்களுல் ஒன்றாகும். ராஜ்புதன ஆட்சியின் போது,  இவர்கள் சிகாரிகள் (வேட்டைக்காரர்கள்) மற்றும் இராணுவப் பணியாளர்களாகப் பணியாற்றினர். கெய்ர் நடனத்திலுள்ள உள்ள நடன அசைவுகளும் நடன அமைப்புகளும் பில் மக்களின் இராணுவ வாழ்க்கையிலிருந்து எடுக்கப்பட்டிருக்கலாம் என்று உள்ளூர் மக்களால் நம்பப்படுகிறது.
இது *கெய்ர் கல்னா*, *கெய்ர் கும்னா*, *கெய்ர் கெல்னா* மற்றும் *கெய்ர் நச்னா* என்றும் அழைக்கப்படுகிறது. இராசத்தானின் மேவார், மார்வார் பகுதிகளில் மிகவும் பிரபலமான இந்த நடனம் பில் சமூகத்தினரால் பெரும்பாலும் நிகழ்த்தப்படுகிறது. கெய்ர் அனைத்து இடங்களிலும் ஒரே மாதிரி ஆடப்படுவது இல்லை. இடத்திற்கு இடம் இதன் சொந்த தாளம், வட்டமாக நிற்கும் பாணி, ஆடைகள் போன்றவை மாறுபடுகின்றன. ஹோலி, ஜன்மஸ்தமி போன்ற பண்டிகை சந்தர்ப்பங்களில் இந்த நடனம் ஆடப்படுகிறது. வண்ணமயமான உடைகள், பாரம்பரிய இசைக்கருவிகள், வசீகரிக்கும் நடனப் படிநிலைகள் ஆகியவை இந்த நடனத்தின் சிறப்பம்சங்களாக உள்ளன. இந்த நாட்டுப்புற கலை வடிவத்தை ரசிக்க உலகின் பல்வேறு மூலைகளிலிருந்தும் பல்வேறு பார்வையாளர்கள் ஒவ்வொரு ஆண்டும் இராசத்தான் மாநிலத்திற்கு வருகை புாிகிறார்கள். ஆண்கள், பெண்கள் என இருவராலும் நிகழ்த்தப்படும் கெய்ர் நடனம் பில் மக்களால் ஆடப்படும் பாரம்பரிய நடனமான பில் நடனத்திலிருந்து உருவாகியதாகக் கருதப்படுகிறது.
# கெய்ர் நடனம்

## நடன நிகழ்த்துமுறை

வழக்கமாக, நடனக் கலைஞர்கள் ஒரு பெரிய வட்டத்தில் கைகளில் மரக் குச்சியுடன் நடனமாடுகிறார்கள். ஆண்களும் பெண்களும் நிகழ்த்தும் இந்த மகிழ்ச்சியான நடன வடிவத்தில் ஏராளமான வேறுபாடுகள் உள்ளன. ஆண்கள் நீண்ட, பளபளப்பான ஆடைகளை அணிந்துகொள்கிறார்கள், அவை முழு நீள பாவாடை போன்ற தோற்றத்தில் திறந்த அமைப்புடைய ஆடைகளாகும் . நடனத்தின் தொடக்கத்தில், பங்கேற்பாளர்கள் இரண்டு வட்டங்களை உருவாக்குகிறார்கள். பெண்கள், ஒரு சிறிய உள் வட்டத்தை உருவாக்குகி நிற்க அவா்களை ஆண்கள் சூழ்ந்துகொண்டு வெளிப்புறமாக ஒரு பெரிய வட்டத்தை உருவாக்குகிறார்கள், மேலும் அவர்கள் முதலில் கடிகார திசையில் நகர்கிறார்கள், பின்னர் கடிகார எதிர் திசையில் நகர்ந்து குச்சிகளை ஒன்றாக அடித்து, மேளத்தை அடிப்பதன் மூலம் நடனத்தின் தாளத்தை தீர்மானிக்கிறார்கள். நடனம் தொடரும்போது, பங்கேற்பாளர்கள் இடங்களை மாற்றிக்கொண்டு பெண்கள் வெளிப்புறம் வர, ஆண்கள் உள் புறமாகச் சென்று உள் வட்டத்தை உருவாக்குகிறார்கள்.  
சில வேளைகளில் இது ஆண்களால் மட்டும் ஆடப்படும் நாட்டுப்புற கலையாக உள்ளது. அந்த நேரத்தில், நடனக் கலைஞரின் திறன் மற்றும் நடனப் புலமை ஆகியவற்றைப் பொறுத்து தொடர்ச்சியான அரை சுழல்கள் நடனத்தின் எளிமையான பதிப்பை உருவாக்குகின்றன, இது தொடர்ச்சியான சிக்கலான மாதிரி படிநிலைகளுடன் நடனமாடப்படுகிறது. குச்சிகளைத் அடிப்பது நடனத்திற்கு வீரியமான தன்மையையும் நிலையான தாளநயத்தையும் தருகிறது. பில் மக்களின் கெய்ர் நடனங்கள் வண்ணமயமான ஆடைகளை அணிந்து வாள்கள், அம்புகள் மற்றும் குச்சிகளை சுமந்து கொண்டு நிகழ்த்தப்படுவதால் இது பார்வையாளா்களைக் கவரும் முக்கிய ஈர்ப்பு சக்தியாக விளங்குகிறது. இந்த நடனத்தில் ஆண்கள் மற்றும் பெண்களின் ஆட்டமுறையில் பல வேறுபாடுகள் உள்ளன.
# கெய்ர் நடனம்

## நடனக்கருவிகள்

இந்த நாட்டுப்புற நடனத்துடன் இசைக்கப்படும் கருவிகளாக *டோல், நாகடா, தோலாக்* மற்றும் புல்லாங்குழல் ஆகியன உள்ளன. இனிமையான நாட்டுப்புறப் பாடல்களுடன் மயக்கும் பின்னணி இசை அனைவரையும் துடிப்புடன் நடனமாட ஊக்குவிக்கிறது.
# பெக்கோட்டி மியூடாய்

**பெக்கோட்டி மியூடாய்** *(Peggoty Mutai)* கென்ய நாட்டைச் சேர்ந்த ஒரு வேதியியலாளர் ஆவார். கென்யாவின் கெரிச்சோ நகரத்தில் பிறந்த இவரது ஆர்வங்கள் மருத்துவ வேதியியலின் பக்கம் இருந்தன. குறிப்பாக ஒட்டுண்ணிப் புழுக்களுக்கு எதிரான புதியவகை சிகிச்சை தேடலுடன் இவரது ஆர்வமும் இணைந்து செயல்பட்டன.  
கென்யாவின் நைரோபி பல்கலைக்கழகத்தில் கல்வி கற்று இவர் தனது இளம் அறிவியல் பட்டம் மற்றும் மருந்தியல் மற்றும் மருந்து பகுப்பாய்வியல் பாடத்தில் முதுநிலைப் பட்டம் பெற்றார். தென்னாப்பிரிக்காவின் கேப் டவுன் பல்கலைக்கழகத்தில் முனைவர் பட்டத்திற்காக சேர்ந்த இவர் அதை தொடர கனடாவின் மெக்கில் பல்கலைக்கழகத்தில் ஏற்றுக்கொள்ளப்பட்டார் . விஞ்ஞானத்தில் பெண்கள் ஈடுபடுவதை ஊக்குவிக்கவும், அவர்கள் தங்கள் ஆராய்ச்சித் திட்டங்களைத் தொடர்வதற்கு அனைத்துலக உதவித் தொகையைப் பெறவேண்டுமென்ற நோக்கத்தோடும் வழங்கப்பட்டு வரும் எல் ஓரியல் யுனெசுக்கோ விருதுக்கு தேர்ந்தெடுக்கப்பட்ட பதினைந்து உறுப்பினர்களில் மியூட்டாயும் ஒருவராக இருந்தார் .
# அபிதோஸ்

பண்டைய அபிதோஸ் நகரத்தின் அமைவிடம்]]  
**அபிதோஸ்** (**Abydos** பண்டைய எகிப்தின் மேல் எகிப்து பிரதேசத்தில் பாயும் நைல் நதியின் மேற்கே 11 மைல் தொலைவில், தற்கால எகிப்தின் சோபாக் ஆளுநகரத்தில் உள்ள எல்-பால்யானா நகரத்திற்கு அண்மையில் அமைந்துள்ள பண்டைய எகிப்திய நகரம் ஆகும்.
இரண்டாம் இடைநிலைக் காலத்தின் போது அபிதோஸ் வம்ச பார்வோன்கள் மேல் எகிப்து மற்றும் நடு எகிப்து பகுதிகளை கிமு 1650 முதல் கிமு 1600 முடிய 50 ஆண்டுகள் ஆண்டனர்.  
பண்டைய அபிதோஸ் நகரத்தில் எகிப்திய பார்வோன்கள் மற்றும் பண்டைய எகிப்திய கடவுள்களின் கோயில்கள்,
கலலறைகள் மற்றும் பிரமிடுகள் நிறைந்திருப்பதால், இந்நகரத்தை எகிப்தின் முக்கியத் தொல்லியற்களமாகவும், புனித நகரமாகவும் கருதப்படுகிறது.இப்பண்டைய நகரத்தைச் சுற்றிலும் தற்போது புதிய குடியிருப்புகள் தோன்றியதால், அபிதோஸ் நகரத்தின் தொல்பொருட்கள் சிதிலமடைந்து, பாழ்பட்டுள்ளது.  
பார்வோன் முதலாம் சேத்தியின் கல்லறைக் கோயில், அபிதோஸ் நகரத்தில் உள்ளது. இப்புகழ்பெற்ற கோயில் சுவரில் மூன்று வரிசைக் குறுங்கல்வெட்டுகளில் எகிப்திய மன்னர்களின் பெயர்கள் குறிக்கப்பட்டுள்ளது.  
இதுவரை அறியப்படாத அபிதோஸ் வம்ச பார்வோன் செனப்காயின் மம்மி 2014-இல் பண்டைய அபிதோஸ் நகர அகழாய்வில் கண்டெடுக்கப்பட்டுள்ளது.  
இந்த பண்டைய நகரத்தில் எண்ணிலடங்கா பழங்கால கல்லறைகள் மற்றும் கோயில்கள் உள்ளது. எகிப்தில் காணப்படும் தொல்பொருள் தளங்களில் மிகவும் முக்கியமானதாகும். நைல் நதிக்கு மேற்கே அமைந்துள்ளது அபிதோஸ் நகரம். எகிப்தின் துவக்க கால அரசமரபினர் காலத்தில் அபிதோஸ் நகரம் முக்கிய நகரமாகவும், எகிப்தியக் கடவுள் ஒசிரிசு வழிபாட்டிற்கான யாத்திரை மையமாகவும் இருந்தது. ஒரு காலத்தில் புகழ்பெற்று விளங்கிய அபிதோஸ் நகரம் பிற்காலத்தில் புகழ் மங்கி, பாலைவன மணலால் மூடப்பட்டது.  
நாட்டிற்கும் இடையே நடந்த போரைக் குறிக்கும், உருவஙகள் பொறித்த தந்தக் கைப்பிடியுடன் கூடிய விண்வீழ்கல்லால் செய்யப்பட்ட குறுவாள், காலம் கிமு 3300 - 3200]]
# அபிதோஸ்

## அகழாய்வுகள்

அபிதோஸ் நகரத்தில் 1970 களின் பிற்பகுதிகளில் அகழ்வாராய்ச்சிப் பணிகள் நடைபெற்ற போது தான் இங்கு, கிமு 2900 க்கு முன் வாழ்ந்த எகிப்திய அரசர்களின் கல்லறைகள் கண்டுபிடிக்கப்பட்டன. அதற்குப் பிறகு, தொல்லியல் ரீதியாக இந்தப் பகுதி புகழ் பெற்றது.
# அபிதோஸ்

## அகழாய்வுகள்

### மதுபான தொழிற்சாலை

எகிப்து மற்றும் அமெரிக்க ஆராய்ச்சியாளர்களின் கூட்டுக் குழு, 2021-இல் அபிதோஸ் நகரத்தில் நடத்தப்பட்ட அகழ்வாராய்ச்சியில் ஏறத்தாழ் 5,000 ஆண்டுகள் பழமையான மதுபான வடிப்பாலையைக் கண்டறிந்துள்ளனர். இது கிட்டத்தட்ட உலகின் பழமையான பீர் ரக மதுபான வடிப்பாலையாக இருக்கலாம் என்று கருதப்படுகிறது.
பீரை தயாரிக்க, தானியங்கள் மற்றும் நீர் கலந்த கலவையைப் பயன்படுத்தியுள்ளார்கள். அந்த கலவையை சூடுபடுத்த பயன்படுத்தப்பட்டதாக கருதப்படும், சுமார் 40 பாத்திர பண்டங்களைக் கொண்ட பல அலகுகளை இந்த கூட்டுக் குழு கண்டுபிடித்துள்ளது. அதுமட்டுமின்றி, உலகிலேயே அதிக அளவில் பீர் ரக மதுபானம் தயாரிக்க பயன்படுத்தப்பட்ட, மிகப் பழமையான வடிப்பாலையாக இது இருக்கலாம் என நம்புவதாகவும் அகழ்வாராய்ச்சிக் குழு கூறியுள்ளது.  
எகிப்தின் முதல் வம்ச மன்னர் நார்மெர் 5,000 (கிமு 3100) ஆண்டுகளுக்கு முன் இப்போதைய எகிப்து நாட்டை ஆட்சி செய்தார். அவர் தான் மேல் எகிப்து மற்றும் கீழ் எகிப்து பகுதிகளை ஒன்றிணைத்து எகிப்து இராச்சியத்தை நிறுவினார்.  
இந்த பீர் வடிப்பாலையில் 8 பெரிய பகுதிகள் உள்ளது. ஒவ்வொன்றும் 20 மீட்டர் நீளம் உள்ளது. ஒவ்வொரு பகுதியிலும் சுமாராக 40 மண் பாத்திர பண்டங்கள் வரிசையில் நேர்த்தியாக அடுக்கப்பட்டுள்ளது. தானியங்கள் மற்றும் தண்ணீர் கலந்த கலவை பீர் தயாரிக்க பயன்படுத்தப்பட்டதாக தெரிகிறது. அந்த கலவை மட்பாண்டங்களில் சூடுபடுத்தப்பட்டது.  
பண்டைய எகிப்தின் அரச குடும்பத்தைச் சேர்ந்தவர்கள் இறந்த பின் செய்யப்படும் இறுதிச் சடங்குகளுக்குத் தேவையான பீரை விநியோகிக்க வேண்டும் என்கிற நோக்கத்தோடு, அபிதோஸ் நகரத்தின் அரச குடும்பத்தைச் சேர்ந்தவர்களை நல்லடக்கம் செய்யும் இடத்தில் இந்த மதுபான வடிப்பாலையை அமைக்கப்பட்டிருக்கலாம் அகழ்வாராய்ச்சியாளர்கள் கருகின்றனர். இந்த மதுபான உற்பத்தி ஆலையில் ஒரே நேரத்தில் 22,400 லிட்டர் பீர் தயாரிக்கப்பட்டிருக்கலாம். பலிகொடுக்கும் சடங்குகளில் பீர் பயன்படுத்தப்பட்டிருப்பதற்கான ஆதாரங்கள், இந்த இடத்தில் நடந்த அகழ்வாராய்ச்சியின் போது கண்டுபிடிக்கப்பட்டுள்ளது.
# அபிதோஸ்

## படக்காட்சிகள்

பொறித்த குறுங்கல்வெட்டுகளில் வரைபடம்]]
# அபிதோஸ்

## இதனையும் காண்க

- அபிதோஸ் மன்னர்கள் பட்டியல்
- பண்டைய எகிப்திய அரசமரபுகள்
- அபிதோஸ் வம்சம்
# ஜாரி நடனம்

**ஜாரி நடனம்** என்பது இந்தியாவின் ராஜஸ்தான் மாநிலத்தின் ஒருவகை நாட்டுப்புற நடனம் ஆகும். ஜாரி நடனம் பெண்களால் ஆடப்படும் ஒரு குழு நடனம் ஆகும். இது ராஜஸ்தானின் அஜ்மீர் மற்றும் கிஷன்கர் பகுதிகளில் ஆடப்படும் பாரம்பாிய நடனம் ஆகும். குஜ்ஜார் மற்றும் கிஷன்கரின் சைனி சமூகம்<nowiki/>மற்றும் அஜ்மீர் புான்ற பகுதிகளில் பிரதானமாகவும் மற்றும் ஏனைய ராஜஸ்தான் பகுதிகளில் பரவலாகவும் இந்த நடனம் ஆடப்படுகிறது. மேலும் திருமண கொண்டாட்டங்களிலும், ஆண் குழந்தையின் பிறப்புக் கொண்டாட்டங்கள் மற்றும் நன்மைப் பண்டிகைகளிலும் இந்த நடனம் நிகழ்த்தப்படுகிறது.
# ஜாரி நடனம்

## நிகழ்த்துமுறை

ஜாரி நடனத்தின் போது, வண்ணமயமான உடைகளையும், நகைகளையும் அணிந்துகொண்டு பெண்கள் தங்கள் தலையில் மண் பாண்டங்கள் அல்லது பித்தளை ஜாரி பானைகளை வைத்திருக்கிறார்கள். பெரும்பாலும் இந்தப் பானைகள் ஜாரி விளக்கு (எண்ணெய் விளக்கு) அல்லது எண்ணெயில் மூழ்கிய பருத்தி விதைகளுடன் விளக்கேற்றப்பட்டு உருவாக்கப்படுகிறது. நடனக் கலைஞர்கள் தலையில் ஒளிவிளக்குப் பானைகளை தொடாமல் எடுத்துச் செல்கிறார்கள், அதே நேரத்தில் கை கால்களின் அழகிய அசைவுகளையும் முழங்கால்களால் சுழன்று சுழல் போன்று நடனம் ஆடுகின்றனர். நடனத்தை மிகவும் கவர்ச்சிகரமானதாக மாற்ற, நடனக் கலைஞர்கள் தரையைச் சுற்றி அமைதியாக நகரும்போது ஒளிரும் வடிவங்களின் கோடுகள் உருவாக்கப்படுகின்றன.
# ஜாரி நடனம்

## தோற்றம்

ராஜஸ்தான் ஒரு பாலைவனமாகும், அங்கு பெண்கள் தங்கள் குடும்பங்களுக்கு தண்ணீர் சேகரிக்க பல மைல்கள் தொலைவிற்கு நடந்து செல்கின்றனர். அவர்கள் தினசரி தண்ணீரை ஜாரி என்றழைக்கப்படும் பானைகளில் சேகரிக்கின்றனர். நீர் சேகரிக்கும் இந்த வாழ்நாள் சடங்கை நடனம் மூலமாகக் கொண்டாடுகிறார்கள்
# ஜாரி நடனம்

## ஆடைகள் மற்றும் அணிகலன்கள்

நடனக் கலைஞர்கள் ஹன்ஸ்லி *ஹன்ஸ்லி, டிம்னியா, மோக்ரி, புஞ்சி, பாங்கி, கஜ்ரா, கைவளையல், கார்லி, கங்கா* மற்றும் *நவ்ர்* என்ற ராஜஸ்தானி தங்க ஆபரணங்களை அணிந்து கொண்டு நடனமாடுகின்றனா்.
# ஜாரி நடனம்

## நடனக்கருவிகள்

நாகடா, தோலாக், தோல் ஹார்மோனியம், தாலி (ஒரு தன்னியக்க கருவி) மற்றும் பாங்கியா ஆகியவற்றுடன் ஜாரி நடனம் ஆடப்படுகிறது. *பாங்கியா* பொதுவாகப் பயன்படுத்தப்படும் இசைக்கருவி ஆகும். இது திறமையானவா்களின் கைகளால் சக்திவாய்ந்த, வினோதமான ஒலியை உருவாக்குகிறது.
# லூகாஸ்பிலிம்

**லூகாஸ்பிலிம்** என்பது அமெரிக்க நாட்டு திரைப்படம் மற்றும் தொலைக்காட்சி தயாரிப்பு நிறுவனம். இது வால்ட் டிஸ்னி நிறுவனத்தின் ஒரு பிரிவான த வால்ட் டிஸ்னி ஸ்டுடியோஸ்ஸின் துணை நிறுவனமாகும். இந்த நிறுவனம் ஸ்டார் வார்ஸ் மற்றும் இந்தியான ஜோன்ஸ் போன்ற பிரபலமான திரைப்படங்களை தயாரித்துள்ளது. அத்துடன் படத்திற்கான சிறப்பு அம்சங்களான ஒலி மற்றும் கணினி இயங்குபடம் போன்றவற்றையும் உருவாகியுள்ளது.  
லூகாஸ்பிலிம் நிறுவனத்தை தயாரிப்பாளர் ஜோர்ச் லூகாஸ் 1971 இல் கலிபோர்னியாவில் சான் ரஃபேலில் நிறுவப்பட்டது. நிறுவனத்தின் பெரும்பாலான செயல்பாடுகள் 2005 இல் சான் பிரான்சிஸ்கோவிற்கு மாற்றப்பட்டது. டிஸ்னி நிறுவனம் டிசம்பர் 2012 இல் லூகாஸ்பிலிம்மை 2.2 பில்லியன் டாலர் ரொக்கமாகவும், 1.855 பில்லியன் டாலர் பங்குகளுக்காகவும் வாங்கியது.
# கே. வி. ரகுநாத ரெட்டி

**கே. வி. ரகுநாத ரெட்டி** (*K. V. Raghunatha Reddy*; செப்டம்பர் 4, 1924- மார்ச் 4 2002) இவர் ஒரு இந்திய அரசியல்வாதியும் மற்றும் முன்னாள் திரிபுரா, ஒடிசா மற்றும் மேற்கு வங்காளத்தின் ஆளுநராக இருந்துள்ளார் இருந்தார். இவர் மூன்று முறை நாடாளுமன்ற மேலவை உறுப்பினராக இருந்துள்ளார் மற்றும் மத்திய தொழிலாளர் நல துறை அமைச்சராகவும் இருந்துள்ளார்.
# அல்லசாணி பெத்தண்ணா

**அல்லசாணி பெத்தண்ணா** புகழ்பெற்ற தெலுங்குக் கவிஞர் ஆவார். . கிருஷ்ணதேவராயனின் அவை புலவர். அஷ்டதிக்கஜங்கள் என அழைக்கப்பட்ட புலவர்களில் முதன்மையானவர். ஆந்திராவின் கவிதை பிதாமகன் என அழைக்கப்பட்டவர். மனுசரிதா எனும் நூலை சமசுகிருதத்தில் இருந்து தெலுங்கு மொழிக்கு மாற்றம் செய்தார். இவர் ஆந்திர மாநிலத்தில் அனந்தபூர் அருகில் பிறந்தார் .
# 2020 இலங்கையில் கொரோனாவைரசுத் தொற்று

**இலங்கையில் 2020 கொரோனாவைரசுத் தொற்று** என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (கோவிட்-19) பரவல் பற்றியதாகும். 2020 மே 01 நிலவரப்படி, 665 பேர் உறுதி செய்யப்பட்ட நோய்த் தாக்கம் உள்ளவர்களாக அடையாளம் காணப்பட்டுள்ளனர், அதில் 7 பேர் இறந்துள்ளனர். 2020 மார்ச் 3 இல், முதலாவது இலங்கையர் இலங்கைக்கு வெளியில் இத்தாலியில் நோய் உள்ளவராக அடையாளம் காணப்பட்டார். 18 மார்ச் 2020 இல், இலங்கை படைத்துறையினால் 45 நோய்த்தொற்று ஏற்படாமல் பிரித்து வைக்கும் நிலையங்கள் உருவாக்கப்பட்டன.
# மிக நீண்ட சங்கிலி கொழுப்பு அமிலம்

**மிக நீண்ட சங்கிலி கொழுப்பு அமிலம்** *(Very long chain fatty acid)* 22 அல்லது அதற்கு மேற்பட்ட கார்பன்களைக் கொண்டிருக்கும் கொழுப்பு அமிலமாகும். இவற்றின் உயிரியக்கவியல் எண்டோபிளாசுமிக் ரெட்டிகுலம் எனப்படும் அகக்கணிக வலையில் நிகழ்கிறது. மிக நீண்ட சங்கிலி கொழுப்பு அமிலங்கள் ஒரு செல்லின் மொத்த கொழுப்பு அமில உள்ளடக்கத்தில் சிறு சதவிகிதம் வரை பிரதிபலிக்கக்கூடும்.
பெரும்பாலான கொழுப்பு அமிலங்களைப் போலல்லாமல் மிக நீண்ட சங்கிலி கொழுப்பு அமிலங்கள் மைட்டோகாண்ட்ரியாவில் வளர்சிதை மாற்றமடைய மிக நீண்ட நேரம் எடுத்துக் கொள்கின்றன. மேலும் இவை சைட்டோபிளாசம் எனப்படும் உயிரணுக்கணிகத்திலுள்ள பெராக்சிசோம்களில் கண்டிப்பாக வளர்சிதை மாற்றமடைய வேண்டும்.  
எக்சு குரோமோசோமுடன் தொடர்புடைய அட்ரினோலியுக்கோடிசுட்ரோபி நோய் மற்றும் செயல்படும் பெராக்சிசோம்கள் குறைவுடன் தொடர்புடைய செல்வெகர் நோய்க்குறி போன்ற சில பெராக்சிசோமல் கோளாறுகள் மிக நீண்ட சங்கிலி கொழுப்பு அமிலங்களின் திரட்சியுடன் தொடர்புடையதாக இருக்கலாம் .
# மிக நீண்ட சங்கிலி கொழுப்பு அமிலம்

## முக்கியமான மிக நீண்ட சங்கிலி கொழுப்பு அமிலங்கள்

24 கார்பன்களைக் கொண்டிருக்கும் இலிக்னோசெரிக் அமிலம், 28 கார்பன்களைக் கொண்டிருக்கும் மண்டானிக் அமிலம், 30 கார்பன்களைக் கொண்டிருக்கும் மெலிசிக் அமிலம், 32 கார்பன்களைக் கொண்டிருக்கும் இலேசெரோயிக் அமிலம், 34 கார்பன்களைக் கொண்டிருக்கும் கெதோயிக் அமிலம், 35 கார்பன்களைக் கொண்டிருக்கும் செரோபிளாசுடிக் அமிலம் போன்றவை சில எடுத்துக்காட்டுகளாகும். செரோபிளாசுடிக் அமிலத்தில் மட்டும் கார்பன் ஒற்றைப்படை எண்ணிக்கையில் உள்ளது. இவைதவிர பல ஒற்றை நிறைவுறா மிக நீண்ட சங்கிலி கொழுப்பு அமிலங்களும் அறியப்படுகின்றன. நெர்வோனிக் அமிலம் (Δ15-24:1), சைமெனிக் அமிலம் (Δ17-26:1), இல்லுமெகியூயிக் அமிலம் (Δ21-30:1) போன்றவை ஒற்றை நிறைவுறா மிக நீண்ட சங்கிலி கொழுப்பு அமிலங்களுக்கு எடுத்துக்காட்டுகளாகும்.
# Module:Vertical header

local p = {}  
function p.cell
local text = .args.text
local sortPadding = .args.sortPadding
local vertAlign = .args.vertAlign
local maxWidth = .args.maxWidth
local noBold = .args.noBold
local style = .args.style:gsub("\"", "&quot;")
local cellStyle = .args.cellstyle:gsub("\"", "&quot;")
local wikiText = "class = \"nowrap"
local normal
-- local stupidIE
local rows = 1
local width = 0
if maxWidth ~= "" then
width = maxWidth
else
for eachMatch in text:gmatch("<[bB][rR] */? *>") do
rows = rows + 1
end
width = rows * 0.875
width = width .. "em"
end
if sortPadding == "" then
wikiText = wikiText .. " unsortable"
end
wikiText = wikiText .. "\" style=\"line-height:99%;vertical-align:" .. vertAlign .. ";padding:"
if sortPadding == "" then
wikiText = wikiText .. ".4em"
else
wikiText = wikiText .. ""
end
wikiText = wikiText .. " .4em .2em;background-position:50% .4em !important;"
wikiText = wikiText .. "min-width:" .. width .. ";max-width:" .. width .. ";width:" .. width .. ";overflow:hidden;" .. cellStyle .. "\""
wikiText = wikiText .. " | <div style=\"" .. :preprocess("") .. "-ms-transform: \ ;padding-:;text-align:"
if vertAlign == "top" then
normal
-- stupidIE
elseif vertAlign == "middle" then
normal
-- stupidIE
else
normal
-- stupidIE
end
wikiText = wikiText .. normalAlign .. ";" -- text-align:" .. stupidIEAlign .. " \ ;"
wikiText = wikiText .. style .. "\">"
if noBold == "" then
wikiText = wikiText .. text
else
wikiText = wikiText .. :preprocess("")
end
wikiText = wikiText .. "</div>"
return wikiText
end  
return p
# 2020 பாக்கித்தானில் கொரோனாவைரசுத் தொற்று

**2020 பாக்கித்தானில் கொரோனாவைரசுத் தொற்று** (*2020 coronavirus pandemic in Pakistan*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். 18 டிசம்பர் 2020 நிலவரப்படி, 451,494 பேர் உறுதி செய்யப்பட்ட நோய்த் தாக்கம் உள்ளவர்களாக அடையாளம் காணப்பட்டுள்ளனர். அதில் 9,164 பேர் இறந்துள்ளதாகவும் சுகாதாரத்துறை அறிவித்துள்ளது.
# 2020 பாக்கித்தானில் கொரோனாவைரசுத் தொற்று

## காலவரிசை

### பிப்ரவரி

**26 பிப்ரவரி 2020**: அன்று இரண்டு பேருக்கு கொரோனாவைரசுத் தொற்று கராச்சியில் உறுதி செய்யப்பட்டது. இவர்கள் இரண்டு பேரும் ஈரான் சென்று வந்தவர்கள்.  
அடுத்த ஒரு வாரத்திற்குள் பாகிஸ்தானின் தலைநகர் இலாமாபாத்திலும், பஞ்சாபின் ராவல்பிண்டியிலும் மூன்று பேருக்கு கொரோனாவைரசுத் தொற்று கராச்சியில் உறுதி செய்யப்பட்டது
# 2020 பாக்கித்தானில் கொரோனாவைரசுத் தொற்று

## காலவரிசை

### மார்ச்

**6 மார்ச் 2020** அன்று கராச்சியில் முதல் நோயாளி முழுமையாக குணமடைந்துள்ளதாகவும் தொடர் பரிசோதிதனையில் முழுமையாக குணமடைந்துவிட்டதாக முர்தாசா வஹாப் அறிவித்தார்.  
**8 மார்ச் 2020** அன்று மேலும் ஏழாவது கொரோனாவைரசுத் தொற்று கராச்சியில் உறுதி செய்யப்பட்டது.
# 2020 பாக்கித்தானில் கொரோனாவைரசுத் தொற்று

## சீனாவில் பாக்கித்தானியர்கள்

- 29 சனவரி 2020 அன்று, சீனாவில் படிக்கும் நான்கு பாக்கித்தான் மாணவர்களுக்கு கோவிட்-19 உறுதிசெய்யப்பட்டது. பிப்ரவரி 12 அன்று மாணவர்கள் நான்கு பேரும் குணமடைந்தது உறுதி செய்யப்பட்டது.
- குவாங்செளவில் மருத்துவமனையில் அனுமதிக்கப்பட்ட பின்னர், பிப்ரவரி 14 ஆம் தேதி மேலும் இரண்டு பாகிஸ்தான் மாணவர்கள் மீட்கப்பட்டனர்.
# 2020 பாக்கித்தானில் கொரோனாவைரசுத் தொற்று

## அரசின் பாதுகாப்பு நடவடிக்கைகள்

### மத்திய அரசு

- மிக முக்கியமான நான்கு பன்னாட்டு வானூர்தி நிலையங்களிலும் பாக்கித்தான் வரும் அனைத்து பன்னாட்டு பயணிகளுக்கும் கட்டாய சுகாதார பரிசோதனை செய்ய அறிவித்தார்.
- பாக்கித்தான் நாடு தனது அண்டை நாடுகளான ஆப்கானித்தான், ஈரான் மற்றும் சீனா எல்லைகளை மூடியது.
# 2020 பாக்கித்தானில் கொரோனாவைரசுத் தொற்று

## புள்ளிவிவரம்

**கோவிட்-19 பாகிஸ்தானில் உள்ள மாகாணம் / பிரதேசத்தில்**  
| மாகாணம் / பிரதேசம் |
| --- |
# நாட்டுப்புற மதம்

**நாட்டுப்புற மதம் (Folk religion)** என்பது மத ஆய்வுகள் மற்றும் நாட்டுப்புறவியல்களில், நாட்டுப்புற மதம், பிரபலமான மதம் அல்லது வடமொழி மதம் ஆகியவை மதத்தின் பல்வேறு வடிவங்களையும் வெளிப்பாடுகளையும் உள்ளடக்கியது. அவை ஒழுங்கமைக்கப்பட்ட மதத்தின் உத்தியோகபூர்வ கோட்பாடுகள் மற்றும் நடைமுறைகளிலிருந்து வேறுபடுகின்றன. நாட்டுப்புற மதத்தின் துல்லியமான வரையறை அறிஞர்கள் மத்தியில் வேறுபடுகிறது. சில நேரங்களில் பிரபலமான நம்பிக்கை என்றும் அழைக்கப்படுகிறது. இது ஒரு மதத்தின் குடையின் கீழ் இன அல்லது பிராந்திய மத பழக்கவழக்கங்களைக் கொண்டுள்ளது. ஆனால் உத்தியோகபூர்வ கோட்பாடு மற்றும் நடைமுறைகளுக்கு வெளியே உள்ளது.  
"நாட்டுப்புற மதம்" என்ற சொல் பொதுவாக இரண்டு தொடர்புடைய ஆனால் தனித்தனி பாடங்களை உள்ளடக்கியது. முதலாவது நாட்டுப்புற கலாச்சாரத்தின் மத பரிமாணம் அல்லது மதத்தின் நாட்டுப்புற-கலாச்சார பரிமாணங்கள். இரண்டாவதாக, முறையான வெளிப்பாட்டின் வெவ்வேறு கட்டங்களைக் கொண்ட இரண்டு கலாச்சாரங்களுக்கிடையேயான ஒத்திசைவுகளைப் பற்றிய ஆய்வைக் குறிக்கிறது. அதாவது ஆப்பிரிக்க நாட்டுப்புற நம்பிக்கைகள் நாட்டுப்புற கலாச்சாரங்களுடன் முறையான மதங்களின் கலவைகள் மற்றும் ரோமன் கத்தோலிக்க மதம் வூடூன் மற்றும் சாண்டேரியாவின் வளர்ச்சிக்கு வழிவகுத்தது. .  
சீன நாட்டுப்புற மதம், நாட்டுப்புற கிறிஸ்தவம், நாட்டுப்புற இந்து மதம் மற்றும் நாட்டுப்புற இஸ்லாம் ஆகியவை முக்கிய மதங்களுடன் தொடர்புடைய நாட்டுப்புற மதத்தின் எடுத்துக்காட்டுகள் ஆகும். மத வழிபாட்டில் எப்போதாவது கலந்துகொள்ளும், ஒரு தேவாலயத்தையோ அல்லது இதே போன்ற மத சமுதாயத்தையோ சேர்ந்திருக்காத, மற்றும் விசுவாசத்தை முறையான தொழிலாக மாற்றாத மக்களின் விருப்பத்தை விவரிக்க, குறிப்பாக சம்பந்தப்பட்ட மதங்களின் மதகுருமார்களால் இந்த சொல் பயன்படுத்தப்படுகிறது. ஒரு குறிப்பிட்ட மதம், மதத் திருமணங்கள் அல்லது இறுதி சடங்குகள், அல்லது (கிறிஸ்தவர்களிடையே) தங்கள் குழந்தைகள் ஞானஸ்நானம் பெற வேண்டும் .